

Budapest Főváros XX. kerület,

Pesterzsébet Önkormányzatának

**ALJEGYZŐJE**

1201 Budapest, Kossuth Lajos tér 1.

Tel.: 289-2539, Fax: 283-1187

www.pesterzsebet.hu

**Tárgy:** Javaslat a József Attila Nyelvoktató Nemzetiségi Általános Iskola (Bp. XX. Attila utca 25-27.) udvarán biztonsági kerítés építésével kapcsolatos kérelem elbírálásra.

**Tisztelt Gazdasági Bizottság!**

A START BEFEKTETŐ CSOPORT KFT (székhely: 1163 Budapest, András utca 8., adószám: 25565568-2-42, cégjegyzékszám: 01-09-282538) cég vezetője Wang Rui Yao a Budapest XX. kerület, Attila utca 35. sz. alatti ingatlanon egy 10 lakásos lakóépületet kíván a felépíteni, melyről tájékoztatta az iskola vezetőjét.

A Kft. cégvezetője azzal a kéréssel fordult Budapest Főváros XX. kerület Pesterzsébet Önkormányzatának Polgármesteri Hivatalához, hogy a tulajdonában lévő Budapest XX. kerület, Attila utca 35. (171060 hrsz.) mellett található József Attila Nyelvoktató Nemzetiségi Általános Iskola (Bp. XX. Attila utca 25-27.) udvarán a meglévő szomszédos kerítés vonalától 2 méterre, egy zárt kivitelű, 2 m magas táblás biztonsági kerítést építene. Az építési engedélyezési eljárás jelenleg folyamatban van.

A Kft. cégvezetője nyilatkozott arról, hogy a bontási és építési munkákat fokozott körültekintéssel végezteti és bármilyen, a bontással, illetve az építéssel összefüggő, váratlanul bekövetkező kárt megtéríti, illetve soron kívül helyre állít.

Az ideiglenes biztosági kerítést 2017. június 30-áig kívánja a Kft. a területen fenntartani.

A Polgári Törvénykönyvről szóló 2013. évi V. törvény 5:25. § szerint:

(1) Ha közérdekű munkálatok elvégzése, állatok befogása, az áthajló ágak gyümölcsének összegyűjtése, az ágak és gyökerek eltávolítása céljából vagy más fontos okból szükséges, a tulajdonos kártalanítás ellenében köteles a földjére való belépést megengedni.

(2) A tulajdonos a szomszédos földet kártalanítás ellenében használhatja, ha ez a földjén való építkezéshez, bontási, átalakítási vagy karbantartási munkálatok elvégzéséhez szükséges.

2016. szeptember 06-án helyszíni bejárást tartottunk. A helyszínen készült fényképek az előterjesztés mellékletét képezik.

Kérjük a T. Bizottságot, hogy járuljon hozzá ahhoz, hogy START BEFEKTETŐ CSOPORT KFT építkezésének idejére, 2016. szeptember 20-ától 2017. június 30-áig a József Attila Nyelvoktató Nemzetiségi Általános Iskola (Bp. XX. Attila utca 25-27.) udvarán, a meglévő szomszédos kerítés vonalától 2 méterre, egy zárt kivitelű, 2 m magas táblás biztonsági kerítést építsen.

**Határozati javaslat:**

**A Gazdasági Bizottság úgy dönt, hogy**

1. a Polgári Törvénykönyvről szóló 2013. évi V. törvény 5:25. § alapján **hozzájárul 2016. szeptember 20-ától 2017. június 30-áig terjedő időszakra** - a Budapest XX. kerület, Attila utca 35. (171060 hrsz.) sz alatti ingatlanon folytatott építkezés idejére - ahhoz, hogy a START BEFEKTETŐ CSOPORT KFT (székhely: 1163 Budapest, András utca 8., adószám: 25565568-2-42, cégjegyzékszám: 01-09-282538, cégvezető: Wang Rui Yao) Budapest Főváros XX. kerület Pesterzsébet Önkormányzatának tulajdonában lévő **József Attila Nyelvoktató Nemzetiségi Általános Iskola** (Bp. XX. Attila utca 25-27.) **udvarán a meglévő szomszédos kerítés vonalától 2 méterre, egy zárt kivitelű, 2 m magas táblás biztonsági kerítést építsen** azzal, hogy START BEFEKTETŐ CSOPORT KFT a bontási és építési munkákat fokozott körültekintéssel végeztesse, továbbá a munkák befejezését követően az eredeti állapotot köteles helyreállítani és az esetlegesen okozott kárt köteles soron kívül megtéríteni.
2. felkéri polgármestert a szükséges intézkedések megtételére.

## Felelős: Csaszny Márton, a Gazdasági Bizottság elnöke

Határidő: adott

A határozati javaslat elfogadása egyszerű szótöbbséget igényel.

Előterjesztést készítette: Kállai Csabáné vagyon- és telekgazdálkodási referens.

Budapest, 2016. szeptember 08.

# Kócziánné dr. Pohl Mónika

 aljegyző

vagyongazdálkodási osztályvezető